CELEX: 62012CN0472
Language: el
Date: 2012-10-22 00:00:00
Title: Υπόθεση C-472/12: Αίτηση για την έκδοση προδικαστικής αποφάσεως την οποία υπέβαλε το Corte Suprema di Cassazione (Ιταλία) στις 22 Οκτωβρίου 2012 — Panasonic Italia Srl κατά Agenzia delle Dogane

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/15
            
         Αίτηση για την έκδοση προδικαστικής αποφάσεως την οποία υπέβαλε το Corte Suprema di Cassazione (Ιταλία) στις 22 Οκτωβρίου 2012 — Panasonic Italia Srl κατά Agenzia delle Dogane
   (Υπόθεση C-472/12)
   2012/C 399/25
   Γλώσσα διαδικασίας: η ιταλική
   
      Αιτούν δικαστήριο
   
   Corte Suprema di Cassazione
   
      Διάδικοι στην υπόθεση της κύριας δίκης
   
   
      Αναιρεσείουσα: Panasonic Italia Srl
   
      Αναιρεσίβλητη και ανταναιρεσείουσα: Agenzia delle Dogane
   
      Προδικαστικά ερωτήματα
   
   
               1)
            
            
               Έπρεπε –προ της ενάρξεως ισχύος του κανονισμού (ΕΚ) 754/2004 (1) – να κατατάσσεται στην κλάση 8471 ή στην κλάση 8528 έγχρωμη οθόνη πλάσματος με διαγώνιο 106,6 εκατοστών, εξοπλισμένη με δύο ηχεία και τηλεχειριστήριο και με ενσωματωμένη υποδοχή για κάρτα video (χαμηλού κόστους, ευρείας κυκλοφορίας και εύκολης τοποθετήσεως), η οποία δεν εισάγεται στην ημεδαπή μαζί με την οθόνη και με την τοποθέτηση της οποίας η εν λόγω οθόνη δύναται να λαμβάνει σύνθετα σήματα video AV και να συνδέεται με αυτόματες μηχανές επεξεργασίας δεδομένων, αλλά και με συσκευές βιντεοφωνικής εγγραφής και αναπαραγωγής, μονάδες αναπαραγωγής DVD, βιντεοκάμερες και δορυφορικούς δέκτες;
            
         
               2)
            
            
               Σε περίπτωση αρνητικής απαντήσεως στο προηγούμενο ερώτημα, ζητείται από το Δικαστήριο να αποφανθεί επί του ζητήματος αν η κατάταξη της προπεριγραφείσας οθόνης στην κλάση 8528 επιβάλλεται πλέον από τον κανονισμό 754/2004·
            
         
               3)
            
            
               σε περίπτωση καταφατικής απαντήσεως– αν οι διατάξεις που περιλαμβάνει συναφώς ο εν λόγω κανονισμός έχουν ή όχι ερμηνευτικό χαρακτήρα και, συνεπώς, αναδρομική ισχύ, υπό την επιφύλαξη της περιπτώσεως εφαρμογής προγενέστερων διατάξεων με ρητή αντίθετη πρόβλεψη.
            
         
      (1)  Κανονισμός (ΕΚ) 754/2004 της Επιτροπής, της 21ης Απριλίου 2004, για την κατάταξη εμπορευμάτων στη συνδυασμένη ονοματολογία (EE L 118, σ. 32).